Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 716/13/6613	Žiar nad Hronom, 19.5.2015
EEČ : 2-52-80-2015

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 1 Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 14.1.2014, spisová značka 2 Pv 716/13/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 31. 08. 2013 v čase asi o 9.00 h cúval s osobným motorovým vozidlom Peugeot 106, ev. č. XXXXX, po chodníku vedúcom od bytového domu č. 522/32 na Ulici Tajovského v Žiari nad Hronom na miestnu komunikáciu tým spôsobom, že si nevšimol chodkyňu XXXXX idúcu po chodníku z jeho pohľadu z ľavej strany, túto vozidlom zachytil a následne narazil do stĺpu pouličného osvetlenia, pričom chodkyňa XXXXX, nar. XXXXX, utrpela zranenia - zlomeninu horného konca vretennej kosti vpravo a zmliaždenie chrbtice, ktoré si podľa vyjadrenia lekára vyžiadali dobu liečenia od 31. 08. 2013 do 27. 11. 2013,

Uznesením prokurátora Okresnej prokuratúry Žiar nad Hronom zo dňa 14.1.2014, spisová značka 2 Pv 716/13/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2Pv 716/13/6613  zo dňa 14.01.2014  bolo proti obv. XXXXX  trestné stíhanie za prečin ublíženia na zdraví podľa 157 ods. 1 Trestného zákona  podmienečne zastavené podľa § 216 ods. 1 Tr. por. Zároveň mu bola určená skúšobná doba v trvaní pätnásť  mesiacov. Uznesenie nadobudlo právoplatnosť dňa 28.01.2014.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvineného vyžiadané správy, z  registra trestov, Okresného úradu Žiar nad Hronom, odboru všeobecnej vnútornej správy, Okresného riaditeľstva Policajného zboru v Žiari nad Hronom, Obvodného oddelenia Policajného zboru Žiar nad Hronom, Okresného riaditeľstva Policajného zboru, odboru kriminálnej polície Žiar nad Hronom , Mestského úradu Žiar nad Hronom  a Okresného riaditeľstva Policajného zboru Žiar nad Hronom, odboru poriadkovej polície, oddelenie dokladov Žiar nad Hronom, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre v Banskej Bystrici. Sťažnosť má odkladný účinok.

JUDr. Slavomír Višňovský
prokurátor